એપ્રિલ મહિનામાં યુથ ફેસ્ટિવલ પૂરો થયો. ત્યાર બાદ મે અને જૂન, નવા વરસની શરૂઆત. દિશા અને પૂજન બંને કોલેજના બીજા અને અંતિમ વરસમાં પ્રવેશ કરી ચુક્યા હતા. આવનાર વરસ માટે બે ગોલ ડીસાઈડ થયા. પૂજન અને કાર્તિક સરનો એક જ ગોલ, વરસના અંત સુધીમાં દિશાને પામવી. અને દિશાનો અલગ ગોલ, વરસના અંતસુધીમાં વાર્તા સંગ્રહનું વિમોચન. છેલ્લું વરસ એટલે ભણવાનો પણ ખૂબ જ લોડ. છતાં આ બધો જ લોડ બાજુમાં મૂકીને પણ દિશા અને પૂજન એકબીજાને મળવાનું નહોતા ચુકતા. આમ ઘણો તો બંને બોયફ્રેન્ડ ગર્લફ્રેન્ડ જેવા જ હતા. માત્ર ફરક એટલો કે કબુલ નહોતા કરતા. એ પણ કદાચ થઈ જાત પેલી રાત્રે.જ્યારે દિશા પોતાનું લેપટોપ ખરાબ હોવાથી પૂજનના ઘરે પ્રોજેકટ બનાવવા આવેલી. સંજોગોવસાત પૂજનના મમ્મી પપ્પા ગામડે કોઈ પ્રસંગવશ ગયેલા.